Peale sibulate olid koristusküpsed ka herned ja põldoad. See tähendab, et kaunad olid kuivanud ja muutunud hernestel pruuniks ja ubadel mustaks. Noppisin need varte küljest ära, kuid kaunadest välja võtta veel ei jõudnud. Küll jõuab, sellega ei ole kiiret, kuna kaunad on kuivad. Oataimedel oli näha nii õisi, rohelisi ja musti kaunu ning juba tühjaks varisenuid, justkui kevad ja sügis ühel taimel. Aedviljadest meeldibki mulle kõige rohkem kasvatada ube ja sibulaid. Ma ei oska  seletada, miks. Lihtsalt meeldib.